लिस्‍ट बनायें : 10 Things Organized People Do Every Day in Hindi | ऑर्गनाइज्‍ड लोगों को हर दिन ये 10 चीजें करनी चाहिए | मानसिक स्‍वास्‍थ्‍य
संगठित रहने के लिए
जिंदगी की भागदौड़ में समय की कमी सभी के पास है, ऐसा लगता है कि काश एक दिन में कुछ घंटे और होते तो और भी काम हो जाते। इसी चक्‍कर में कई प्रकार की शारीरिक समस्‍यायें भी होती हैं उसमें प्रमुख है तनाव, भरपूर नींद न लेना आदि। ये समस्‍यायें तब और भी गहरी हो जाती हैं जब हम असंगठित होकर काम करते हैं। लेकिन अगर सही तरीके से संगठित होकर काम किया जाये तो सारे काम आसानी से हो सकते हैं। इसके लिए बस आपको कुछ बातों का ध्‍यान रखना पड़ेगा जो कि बहुत ही आसान है।
रात में प्‍लान करें
अगले दिन का काम आप रात में ही प्‍लान कर लीजिए, इससे यह फायदा होगा कि सुबह-सुबह उठकर आप अपनी फिटनेस के लिए थोड़ा वक्‍त निकाल सकते हैं। रात में काम का समय निर्धारण करने से आप समय के अनुसार सारे काम करते हैं और जल्‍दबाजी में भी नहीं रहते। यानी आपका काम आसानी से हो जाता है।
आपका दिन का जो भी कार्यक्रम हो उसकी एक लिस्‍ट बना लें। लिस्‍ट बनाकर काम करने से न केवल काम आसान हो जाता है बल्कि आपको पता भी होता है कि आपको कौन सा काम कब करना है। इसलिए हर रोज अपने कामों की एक लिस्‍ट जरूर बनायें।
सबसे पहले यह निर्धारित कीजिए कि आपके लिए किस काम का महत्‍व सबसे ज्‍यादा है यानी कौन सा काम है जिसे आप प्राथमिकता देना चाहते हैं और कौन सा ऐसा काम है जिसके छूटने के बाद आपको समस्‍या नहीं होगी। कहीं ऐसा न हो कि आप सारे काम निपटाने के चक्‍कर में जरूरी काम करना भूल जायें।
काम को उसी दिन समाप्‍त करें
आज का काम आज ही समाप्‍त कीजिए, आज के काम को दूसरे दिन पर बिलकुल भी न टालें। ऐसा करने से न केवल आपका काम पूरा नहीं होगा बल्कि अगले दिन उस काम को भी पूरा करने का अतिरिक्‍त दबाव भी होगा। इसलिए सारे काम को उसी दिन समाप्‍त करने की कोशिश कीजिए।
सही तरीके से फाइल बनायें
सभी कामों के लिए एक फाइल बनायें और अगर आपके पास पेपर वर्क अधिक है तो एक फाइल बनाकर उन्‍हें सही तरीके से रखिये। फाइलों को अपने आस-पास न फैलायें, इससे आपका काम प्रभावित होगा साथ ही आप इन फाइलों में उलझ भी सकते हैं।
सुबह की शुरूआत अच्‍छी करें
अगर आपकी सुबह खुशनुमा होगी तो पूरा दिन भी अच्‍छे से बीतेगा। इसलिए सुबह की शुरूआत बेहतर करने की कोशिश कीजिए, सुबह उठने के बाद व्‍यायाम कीजिये और कोशिश करें कि सुबह के समय तनाव लेने वाला कोई भी काम न करें।
मेल और मैसेज
हालांकि आपने अपने दिन का शेडयूल रात में ही तय कर लिया है, लेकिन क्‍या पता रात में आपके पास कोई जरूरी मैसेज या मेल आया हो जो बहुत महत्‍वपूर्ण हो। इसलिए सुबह उठने के बाद अपना लिस्‍ट देखिये साथ ही मैसेज और मेल भी चे‍क कीजिए ताकि आप काम को आसानी से निपटा सकें और तनाव से बच सकें।
घर को भी व्‍य‍वस्थित रखें
ऑफिस के काम को बेहतर बनाने के लिए जरूरी है आराम और भरपूर नींद। भरपूर नींद और दिमाग को सुकून तभी मिलेगा जब आपके घर का माहौल बेहतर हो और घर में सारा सामान व्‍यवस्थित तरीके से रखा गया हो। इसलिए घर को भी व्‍यवस्थित रखिये।
ब्रेकफास्‍ट बहुत जरूरी
कई शोधों में भी यह बात साबित हो चुकी है कि सुबह उठकर ब्रेकफास्‍ट करने से आप पूरे दिन ऊर्जावान रहते हैं। इसलिए सुबह के वक्‍त ब्रेकफास्‍ट करना बिलकुल भी न भूलें। ब्रेकफास्‍ट में अंडे, ओट्स, केला, जूस आदि का सेवन कीजिए और दिनभर एनर्जेटिक रहिये।
भरपूर नींद आपको दिनभर एनर्जेटिक तो रखता ही है साथ ही आपको मोटापे, डायबिटीज, पेट संबंधित बीमारियों और तनाव से भी बचाता है। संगंठित रहने के लिए सबसे ज्‍यादा जरूरी है भरपूर नींद लीजिए। रोज 7-9 घंटे की नींद जरूर लें।
Organized People Do in Hindi
ऑर्गनाइज्‍ड लोगों को हर दिन ये 10 चीजें करनी चाहिएten-things-organized-people-do-every-day-in-hindi-1400839769.html